

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA FERDINANDOVAC

Ferdinandovca, 16.07.2024.

**BILJEŠKE UZ KONSOLIDIRANE FINANCIJSKE IZVJEŠTAJE ZA RAZDOBLJE OD 01.01.-30.06.2024. GODINE**

Broj RKP-a:27861

Matični broj:02546566

Naziv obveznika: OPĆINA FERDINANDOVAC

Pošta i mjesto: 48356 FERDINANDOVAC

Ulica i kućni broj: Trg slobode 28

Razina:23 – Konsolidirani proračun jedinice lokalne i područne (regionalne) samouprave

Šifra djelatnosti:8411-Opće djelatnosti javne uprave

Razdjel:000

Šifra grada/općine:115 Ferdinandovac

IBAN: HR8924020061811500004

Razdoblje: 01.01.2024. – 30.06.2024. godine

Bilješke uz konsolidirane financijske izvještaje prema čl.8. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Općina Ferdinandovac kao jedinica lokalne i područne (regionalne) samouprave obveznik je predavanja konsolidiranih financijskih izvještaja i to obrazaca:

-Izvještaj o prihodima i rashodima, primicima i izdacima – obrazac PR-RAS

-Izvještaj o obvezama – obrazac OBVEZE

-Bilješke

Konsolidirani financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. lipnja 2024. godine upućen od strane Ministarstva financija.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** veći su u odnosu na izvještajno razdoblje prethodne godine za 9,2% u ovom izvještajnom razdoblju iznose 542.099,83 eura.

Najznačajnije promjene u odnosu na prošlogodišnje izvještajno razdoblje odnose se na povećanje prihoda od poreza na promet nekretnina, poreza na potrošnju alkoholnih i bezalkoholnih pića. Pomoći od strane Državnog proračuna su povećane i odnose se na fiskalno izravnanje i fiskalnu održivost dječjeg vrtića Košutica Ferdinandovac, tekućih pomoći koje se odnose na malu školu radi većeg broja djece koja kreću u osnovnu školu. Prihodi od naplate usluga smještaja djece i kraćih programa etno tradicijski i rano učenje engleskog jezika su veći radi većeg broja djece u dječjem vrtiću, te kapitalnu pomoć od strane Ministarstva regionalnog razvoja i fondova Europske unije za financiranje projekta rekonstrukcije i prenamjene stambene jedinice u prostor za novu 4 odgojnu skupinu dječjeg vrtića, Hrvatskog zavoda za zapošljavanje za 1 osobu zaposlenu na javnom radu u šestomjesečnom razdoblju. Veća je naplata komunalne naknade radi slanja opomena.

Smanjenje je prihoda na kontu prihoda od poreza i prireza na dohodak od nesamostalnog rada, pomoći temeljem prijenosa EU sredstava za sufinanciranje kapitalnih projekata, prihoda od imovine koji se odnose na naknadu za eksploataciju mineralnih sirovina kao i prihoda od zakupa i iznajmljivanja imovine, naplate grobne naknade te doprinosa za šume.

**Rashodi poslovanja** većisu u odnosu na izvještajno razdoblje prethodne godine za 14,5%, u ovom izvještajnom razdoblju iznose 404.251,40 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za zaposlene radi zapošljavanja novih djelatnika u dječjem vrtiću Košutica Ferdinandovac (zdravstvenog voditelja te odgajateljica za novu četvrtu odgojnu skupinu i odgajateljice za zamjenu višemjesečnog bolovanja) te radi povećanja osnovice za obračun plaće i promjene koeficijenata radnih mjesta i isplate potpora za bolovanje duže od 90 dana zaposlenima u dječjem vrtiću. Rashodi za namirnice, materijal i dijelovi za tekuće i investicijsko održavanje građevinskih objekata su veći kao i nabava sitnog inventara (vatrogasni aparati, mobiteli te igračke i posuđe za kuhinju). Usluge tekućeg održavanja građevinskih objekata su veće radi bojanja zidova društvenog doma i izrade rukohvata za stubište. Komunalne usluge su veće radi provođenje tretmana proljetne deratizacije. Računalne usluge su povećane radi održavanja novog programskog rješenja komunalne naknade. Povećani su rashodi premija osiguranja i naknade za rad Općinskog vijeća. Radi više održanih sjednica, reprezentacija je povećana radi obilježavanja Dana Općine. Bankarske usluge i platni promet je povećan kao i tekuće donacije u novcu radi većeg izdvajanja sredstava udrugama koje djeluju na našem području.

Smanjenje rashoda se odnosi na usluge promidžbe i informiranja, zakupnine i najamnine. Manji su rashodi za subvencije koji se odnose samo na umjetno osjemenjivanje krmača, krava, junica te osiguranja ratarskih kultura. U ovom razdoblju nema sufinanciranja smještaja djece u okolne vrtiće radi otvaranja nove 4 odgojne skupine u našem dječjem vrtiću. Naknade građanima i kućanstvima su manje jer nema podnesenih zahtjeva za sufinanciranje kupnje ili adaptacije stambenog objekta.

**Prihodi od prodaje nefinancijske imovine** veći su u odnosu na izvještajno razdoblje prethodne godine za 9.311,5 %, u ovom izvještajnom razdoblju iznose 510,27 eura.

Odnose se na otplatu stanova odnosno na kojima postoji stanarsko pravo (u cijelosti otplaćen stan V.D.)

**Rashodi za nabavu nefinancijske imovine** veći su u odnosu na izvještajno razdoblje prethodne godine za 461,6% u ovom izvještajnom razdoblju iznose 188.140,85 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za projektnu dokumentaciju izrade vodenice na rijeci Dravi, ulaganja u novi računalni program komunalne naknade, dodatna ulaganja na građevinskom objektu dječjeg vrtića radi dodatne 4 odgojne skupine, montaže rasvjete na pomoćnom nogometnom i betonskom igralištu, završnih radova II faze uređenja parka na Trgu slobode te nabave spremnika za otpad.

Smanjenje rashoda se odnosi na prometne objekte jer još nisu fakturirani započeti radovi na uređenju staze na mjesnom groblju, te manje nabave uređaja i strojeva u odnosu na prošlogodišnje izvještajno razdoblje.

**Ukupni prihodi i primici u ovom izvještajnom razdoblju iznose 542.610,10 eura.**

**Ukupni rashodi i izdaci u ovom izvještajnom razdoblju iznose 592.392,25 eura.**

**U ovom izvještajnom razdoblju ostvaren je manjak prihoda i primitaka u iznosu 49.782,15 eura.**

**Preneseni višak prihoda i primitaka iz prošlogodišnjeg proračunskog razdoblja iznosi 282.968,63 eura.**

**Višak prihoda i primitaka raspoloživ za sljedeće razdoblje iznosi 233.186,48 eura.**

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja iznosi 134.760,01 eura.

Tokom izvještajnog razdoblja došlo je do povećanja obveza za zaposlene u iznosu 164.915,95 eura, obveza za materijalne rashode u iznosu 150.645,39 eura, obveza za financijske rashode u iznosu 2.566,72 eura, obveza za subvencije u iznosu 558,08 eura, obveza za naknade građanima i kućanstvima u iznosu 16.300,08 eura, obveza za kazne, naknade šteta i kapitalne pomoći u iznosu 213,34 eura, ostalih tekućih obveza u iznosu 6.623,88 eura, obveza za nabavu nefinancijske imovine u iznosu 188.140,85 eura te obveza za tuzemne kredite i zajmove u iznosu 29.923,03 eura.

Tokom izvještajnog razdoblja podmirene su obveze za zaposlene u iznosu 160.532,74 eura, obveze za materijalne rashode u iznosu 242.365,77 eura, obveze za financijske rashode u iznosu 2.639,10 eura, obveze za subvencije u iznosu 558,08 eura, obveze za naknade građanima i kućanstvima u iznosu 15.122,93 eura, obveze za kazne, naknade šteta i kapitalnih pomoći u iznosu 213,34 eura, ostale tekuće obveze u iznosu 5.833,49 eura, obveze za nabavu nefinancijske imovine u iznosu 190.360,85 eura te obveze za tuzemne kredite i zajmove u iznosu 29.923,03 eura.

Stanje obveza na kraju izvještajnog razdoblja iznosi 47.098,00 eura.

Stanje obveza Općine Ferdinandovac na kraju izvještajnog razdoblja je 26.016,33 eura koje čine nedospjele obveze za rashode poslovanja u iznosu 21.641,33 eura (bruto plaće i naknade troškova zaposlenih, rashodi za materijal i energiju, usluge, financijske rashode, naknade građanima i kućanstvima) te nedospjele obveze za nabavu nefinancijske imovine u iznosu 4.375,00 eura (ostali građevinski objekti).

Stanje obveza proračunskog korisnika Dječjeg vrtića Košutica Ferdinandovac na kraju izvještajnog razdoblja odnosi se na nedospjele obveze u iznosu 21.081,67 eura koje se sastoje od obveza za zaposlene u iznosu 18.032,57 eura, obveza za materijale rashode u iznosu 3.049,10 eura (naknada za prijevoz, uredski materijal, namirnice, komunalne, zdravstvene, računalne usluge te naknade za rad Upravnog vijeća i usluge banaka i platnog prometa).

**Bilješke uz pojedine pozicije konsolidiranih financijskih izvještaja**

U konsolidiranom financijskom izvještaju za razdoblje 01.01.2024.-30.06.2024 godine eliminirana su konta 3672 (prijenosi proračunskim korisnicima iz nadležnog proračuna za financiranje redovne djelatnosti) kod nadležnog proračuna koja iznosi 89.373,15 eura i podskupina 6711 (prihodi iz nadležnog proračuna za financiranje rashoda poslovanja) u iznosu 89.373,15 eura te konto 3673 (prijenosi proračunskim korisnicima iz nadležnog proračuna za nabavu nefinancijske imovine) kod nadležnog proračuna koje iznosi 980,00 eura te konto 6712 (prihodi iz nadležnog proračuna za financiranje rashoda za nabavu nefinancijske imovine) u iznosu 980,00 eura.

Proračunski korisnik dječji vrtić Košutica u navedenom izvještajnom razdoblju poslovao je sa manjkom prihoda i primitaka u iznosu 18.358,66 eura jer još nisu doznačena novčana sredstva za isplatu plaće za mjesec lipanj.

Općina Ferdinandovac je u navedenom izvještajnom razdoblju poslovala sa viškom prihoda i primitaka u iznosu 251.545,14 eura.

Potraživanja Općine Ferdinandovac i dječjeg vrtića Koštica Ferdinandovac na dan 30.06.2024. godine iznose 42.523,70 eura, odnose se na potraživanja za naknade koje se refundiraju, potraživanja za predujmove, porez na promet nekretnina, potraživanja za koncesije, potraživanja od zakupa i iznajmljivanja poslovnih objekata, komunalna i grobna naknada, potraživanja od prodaje stanova, potraživanja od roditelja za smještaj djece u dječjem vrtiću Košutica Ferdinandovac te kraće programe etno tradicijski i rano učenje engleskog jezika..

Stanje novčanih sredstava Općine Ferdinandova u banci i blagajni na dan 30.06.2024. godine je manje u odnosu na prošlogodišnje izvještajno razdoblje i iznosi 277.488,37 eura, oročenih sredstava u bankama nije bilo.

Stanje novčanih sredstava dječjeg vrtića Košutica Ferdinandovac u banci na dan 30.06.2024. godine je 1.065,30 eura, oročenih sredstava u bankama nije bilo.

Prosječan broj zaposlenih u Općini Ferdinandovac u ovom izvještajnom razdoblju je smanjen i iznosi 7 zaposlenih.

Prosječan broj zaposlenih u dječjem vrtiću u ovom izvještajnom razdoblju je veći i iznosi 14 zaposlenih radi zamjena za višemjesečno bolovanje i otvaranja nove 4 odgojne skupine.

Bilješke izradila: Načelnik:

Željka Bosorić Baruškin Vjekoslav Maletić